Jamhuri ya Zimbabwe (iliyojulikana wakati wa ukoloni kama Rhodesia ya Kusini) ni nchi isiyo na bahari iliyoko upande wa kusini wa Bara la Afrika, kati ya mto Zambezi na mto Limpopo. Imepakana na Afrika ya Kusini upande wa kusini, Botswana upande wa magharibi, Zambia upande wa kaskazini-mashariki, na Msumbiji upande wa mashariki. Jina Zimbabwe linatokana na neno "dzimba dzamabwe" linalomaanisha "nyumba ya mawe" kwa lugha ya Kishona. Nyumba hiyo ya mawe, ambayo imehifadhiwa kama eneo la kihistoria, ilikuwa makao ya Ufalme wa Mutapa ambaye mfalme wake aliongoza eneo hilo miaka ya kale. Zimbabwe imegawiwa katika mikoa 8 na miji 2 yenye hadhi ya mikoa. Imegawiwa zaidi katika wilaya 59 na kata 1,200. Mikoa ya Zimbabwe ni: Bulawayo (mji), Harare (mji), Manicaland, Mashonaland ya kati, Mashonaland Mashariki, Mashonaland Magharibi, Masvingo, Matabeleland Kaskazini, Matabeleland Kusini na Eneo la Kati (midlands). Miji minne mikubwa ya Zimbabwe ni: Bulawayo, mji wa pili kwa ukubwa Harare, mji mkuu Masvingo Mutare Makala kuu: Historia ya Zimbabwe, Ufalme wa Mutapa, na Rhodesia ya Kusini Wakazi wa kwanza huaminiwa kuwa wawindaji wa jamii ya Wasani.